L 52/32
LT
Europos Sąjungos oficialusis leidinys
2023 2 20
X PRIEDAS
Smulkiųjų atrajotojų maro (SAM) viruso infekcija 1 DALIS KONKREČIOS SKUBAUS APSAUGINIO SKIEPIJIMO SAM PREVENCIJOS IR KONTROLĖS TIKSLAIS VYKDYMO SĄLYGOS
1.
Skiepijimo zonos dydis: nėra jokių konkrečių sąlygų. 2.
Aplink skiepijimo zoną esančios zonos dydis: nėra jokių konkrečių sąlygų. 3.
Vakcinos, kuri turi būti naudojama arba kuriai teikiama pirmenybė, tipas: nėra jokių konkrečių sąlygų. 4.
Mažiausia aprėptis: nėra jokių konkrečių sąlygų. 5.
Tiksliniai gyvūnai/rūšys: į sąrašą įtrauktų rūšių gyvūnai pagal Įgyvendinimo reglamentą (ES) 2018/1882, laikomi skiepijimo zonoje, įskaitant bent jau avis ir ožkas.
2 DALIS KONKREČIOS SUSTIPRINTOS KLINIKINĖS IR LABORATORIN ĖS PRIEŽIŪROS, KURI SKUBAUS APSAUGINIO SKIEPIJIMO SAM PREVENCIJOS IR KONTROLĖS TIKSLAIS METU TURI BŪTI VYKDOMA SKIEPIJIMO ZONOSE IR APLINK SKIEPIJIMO ZONAS ESANČIOSE ZONOSE, SĄLYGOS
Pasyvioji priežiūra: Skiepijimo zonose ir aplink skiepijimo zonas esančiose zonose vykdoma sustiprinta pasyvioji SAM požymių ir simptomų bei padidėjusio smulkiųjų atrajotojų mirtingumo priežiūra.
3 DALIS KONKREČIOS GYVŪNŲ PERKĖLIMO IR PRODUKTŲ VEŽIMO DRAUDIMO IR NUKRYPTI LEIDŽIANČIOS NUOSTATOS SUTEIKIMO PAGAL 13 STRAIPSNĮ SĄLYGOS SKIEPIJIMO ZONOJE, KURIOJE VYKDOMAS SKUBUS APSAUGINIS SKIEPIJIMAS SAM PREVENCIJOS IR KONTROLĖS TIKSLAIS
1.
Gyvūnai ir produktai, kuriuos draudžiama perkelti arba vežti iki 4 dalyje nustatyto atsigavimo laikotarpio pabaigos Tie patys skiepijimo zonose esantys gyvūnai ir produktai, kaip ir tie, kuriems taikomi apribojimai ūkiuose, esančiuose apsaugos ir priežiūros zonose, nustatytose kilus SAM protrūkiui, kaip numatyta Deleguotojo reglamento (ES) 2020/687 27 straipsnyje, ir jiems taikomi tie patys apribojimai.
2.
Genetinės medžiagos produktai, kuriuos draudžiama rinkti: į sąrašą įtrauktų rūšių gyvūnų sperma, oocitai ir embrionai iki atsigavimo laikotarpio pabaigos.
3.
Nukrypti leidžiančios nuostatos suteikimo pagal 13 straipsnio 2 dalies b punkto ii papunktį, 13 straipsnio 3 dalies b punktą ir 13 straipsnio 4 dalies b punktą sąlygos.
Perkėlimas arba vežimas, kuris gali būti leidžiamas.
3.1.
Paskiepytų gyvūnų perkėlimas ir jų produktų išvežimas iš skiepijimo zonoje esančių ūkių, laikantis tų pačių bendrųjų sąlygų, kurios nustatytos Deleguotojo reglamento (ES) 2020/687 43 straipsnyje, ir tik tais atvejais ir tomis pačiomis specialiosiomis sąlygomis, kurie numatyti to reglamento 44, 45, 48, 49, 51 ir 53 straipsniuose dėl priežiūros zonos. 3.2.
Paskiepytų gyvūnų perkėlimas ir jų produktų išvežimas iš skiepijimo zonoje esančių ūkių, jei tuose ūkiuose nebelaikomi paskiepyti gyvūnai.